# metadata.dc.description.abstract[].value
Josep Termes va morir el 9 de setembre de 2011. Tenia setanta-
cinc anys. Era l’historiador social català més important
de la postguerra. Tot i que ell deia que no ho era, la historiografi
a el compta com un dels deixebles directes o indirectes
de Jaume Vicens Vives. No obstant això, Termes va decantar-
se, al mateix moment que també ho feren Casimir Martí,
Albert Balcells i Miquel Izard, per indagar sobre la història
social i obrera catalanes. Segurament ho va fer perquè refusava,
com va escriure Tzvetan Todorov referint-se a Raymond
Aron, la ruptura entre viure i pensar que va seduir a molts
intel·lectuals del segle XX. Josep Termes, que va començar
els estudis de farmàcia i no els va acabar, es va convertir en
historiador empès per l’experiència vital. Va ser al seu barri,
al Camp d’en Grassot, on va descobrir l’obrerisme i el catalanisme
que després es convertiren en el centre de les seves investigacions
acadèmiques. Per a ell, doncs, els dos principals
moviments de la contemporaneïtat catalana —catalanisme i
obrerisme— no eren tan sols uns fenòmens que calia estudiar.
Eren més que això. Defi nien la seva vida i van proporcionarli
una agudíssima intuïció historiogràfi ca. Els seus pares eren
de família pagesa pobra —de la Segarra i de la Terra Alta,
concretament—, emigrats a Barcelona als anys vint, sense estudis de cap mena. En el barri de la vil·la Gràcia on va néixer
el 27 de juliol de 1936 i on va viure tota la vida, a prop de la
taverna que regentaven els seus pares, va aprendre a observar
la realitat. Ell va ser el primer membre de la seva família que
va anar a l’escola i posteriorment a la universitat, però se sentia
orgullós dels seus orígens. De vegades fèiem broma i, entre
rialles i converses sobre futbol, sobre el Barça, una altra de les
seves grans passions, li deia que era un «xava de barri» esdevingut
catedràtic.

# metadata.dc.description.sponsorship[].value
L’edició d’aquest llibre ha comptat amb la col·laboració de l'Ajuntament de la Fatarella

# metadata.dc.publisher[].value
Càtedra UB Josep Termes - Editorial Afers

# metadata.dc.rights[].value
cc by-nc-nd (c) Càtedra UB Josep Termes et al., 2022

# metadata.dc.source[].value
Llibres / Capítols de llibre (Càtedra Josep Termes d’Història, Identitats i Humanitat Digitals)